Word файлындағы ресімдеу нұсқаулығы

Ғылыми мақала құрылымы:
Ғылыми мақала құрылымы IMRAD (ИМРАД) қамтиды (мақаланың түпнұсқасы үшін), яғни атауы, аңдатпа, негізгі ұғымдар, кіріспе, материалдар мен әдістер, нәтижелер, талқылау, қорытынды, қаржыландыру туралы ақпарат (егер бар болса), әдебиеттер тізімі. 
• ХҒТАР
• Автор(лар) аты-жөні ([image: О нас ORCID - ORCID] белгісін ORCID сілтемесімен гиперсілтеме арқылы байланыстыру)
• Автор(лар) жұмыс орны, қаласы. елі, автор(лар) электрондық поштасы
• Мақала атауы
• Аңдатпа
• Негізгі ұғымдар
• Кіріспе
• Зерттеу материалдары мен әдістері
• Нәтижелер және оларды талқылау 
• Қорытынды
• Авторлар үлесі
• Қаржыландыру туралы ақпарат
• Әдебиеттер тізімі
• Авторлар туралы мәлімет.

Әр автордың ұйымымен байланысы жоғары регистр санымен көрсетіледі (үлгіге қараңыз): 

	С.К. Искендирова*1[image: О нас ORCID - ORCID],С.Ж. Зейнолла2[image: О нас ORCID - ORCID]

Ғылыми жетекшісі докторант дайындаған мақалаға рецензия берген жағдайда ғана ол қосавторлары жоқ мақаланы жариялауға рұқсат етіледі.
Магистранттар мен докторанттардың жұмыстары ғылым докторы немесе кандидаты, сондай-ақ PhD қосавторлықта жазған жағдайда ғана жариялануы мүмкін.

Мақаланы рәсімдеу тәртібі
Тақырыпқа сәйкес ХҒТАР (Халықаралық ғылыми-техникалық ақпарат рубрикаторы) http://www.grnti.ru сайтынан анықтауға болады. Ол мақала қолжазбасының сол жақ жоғары бұрышында көрсетіледі. (Сол жақ шетке туралау, қаріп – жартылай қалың, өлшемі – 14). Стильдік файлды https://socjournal.enu.kz журнал сайтынан жүктеуге болады. 
Автор(лар). ХҒТАР кейін бір жол тастап, автор(лар)дың аты-жөні курсивпен, ортаға тураланып жазылады; ұйымның толық атауы, қала, ел көрсетіледі (егер авторлар әртүрлі ұйымдарда жұмыс істейтін болса, автор тегінің жанына және тиісті ұйым атауының алдына бірдей таңба қойылады); автор(лар)дың электрондық поштасы жақша ішінде курсивпен жазылады. Мақаланың атауы – ортаға тураланып, жартылай қалың қаріппен жазылады. 
Егер бірнеше автор болса, олар мақаладағы реттілігін өзара келісім бойынша анықтайды және мазмұны үшін толық жауапкершілік алады. Авторлар саны 5 адамнан аспауы тиіс (ортаға туралау, кәдімгі қаріп, өлшем – 14). 
Авторлардың ORCID iD көрсету
· ORCID iD әрбір автор үшін міндетті. Барлық авторлардың ORCID нөмірлері көрсетілмеген қолжазбалар рецензиялауға қабылданбайды.
· Әр автор https://orcid.org сайтында тіркеліп, өз ORCID iD мақалада көрсетуі тиіс.
Мақалада ORCID көрсету тәртібі:
1. мақала «маңдайшасында» автор аты-жөні жанында ORCID ресми таңбасы (логотипі) қойылады және ол автордың ORCID жүйесіндегі профиліне апаратын гиперсілтемемен байланыстырылуы тиіс (формат: https://orcid.org/0000-0000-0000-0000);
2. ORCID таңбашасында міндетті түрде «клик» функциясы қосылуы және автордың жеке парақшасына тікелей өтуі қажет.
Редакция рецензиялау және мақаланы қабылдау кезеңінде әр автордың ORCID iD деректерін сұрауға немесе нақтылауға құқылы.
Мақала атауы бас әріптермен, ортаға тураланып, жартылай қалың қаріппен жазылады, өлшемі – 14. Мақаланың соңында екі өзге тілде – орысша және ағылшынша (егер мақала қазақ тілінде болса), қазақша және ағылшынша (егер мақала орыс тілінде болса), қазақша және орысша (егер мақала ағылшын тілінде болса) аудармалары беріледі. 
Аңдатпа (Аннотация / Abstract) – зерттеу мақаласының қысқаша мазмұнын білдіреді және оқырманға мақаланың мәнін жылдам түсінуге көмектесуге арналған. Аңдатпа жеке құрылымдық бөлім ретінде өз бетінше түсінікті болуы тиіс. Ол мақаланың құрылымына сай мазмұнды және қисынды түрде баяндалып, құрылым негізін сақтауы қажет. Мақала мәтінінен көшірілген сөйлемдер, сілтемелер, суреттер, кестелер, веб-сілтемелер мен электрондық мекенжайлар болмауы тиіс. Аңдатпа оқырманды мақаланың толық нұсқасын оқуға ынталандыруы керек. Аңдатпа құрылымы зерттеу нысанын сипаттаудан басталуы тиіс және зерттеу мәселесін немесе уәждемесін, қолданылған әдістерді, ең маңызды нәтижелер мен олардың маңыздылығын баяндаумен жалғасуы керек. Қажет болған жағдайда орныққан терминологияны қолдану ұсынылады. 
Мәтін көлемі – орыс, қазақ және ағылшын тілдерінде кемінде 150 сөз болуы және 300 сөзден аспауы тиіс. Туралау – ені бойынша, қаріп – кәдімгі, өлшемі – 14.                                                      Аңдатпа құрылымы келесі тармақтарды қамтиды:
· Зерттеу тақырыбына кіріспе сөз.
· Зерттеу мақсаты, негізгі бағыттары мен ғылыми идеялары.
· Жұмыстың ғылыми және практикалық маңыздылығын қысқа сипаттау.
· Зерттеу әдіснамасын қысқа сипаттау.
· Зерттеу жұмысының негізгі нәтижелері мен талдауы, қорытындылары.
· Жүргізілген зерттеудің құндылығы (аталған жұмыс арқылы тиісті білім саласына қосқан үлесі).
· Жұмыс нәтижелерінің практикалық маңызы.
Негізгі ұғымдар (Ключевые слова/Keywords) ғылыми мақаланың мәтінін іздеу және оның пәндік саласын анықтау үшін қолданылады. Ұсынылатын көлемі — 7 сөзден немесе сөз тіркесінен аспауы тиіс. Негізгі ұғымдар аңдатпадан кейін екі өзге тілде, яғни:
мақала қазақ тілінде болса – орыс және ағылшын тілдерінде, 
мақала орыс тілінде болса – қазақ және ағылшын тілдерінде, 
мақала ағылшын тілінде болса – қазақ және орыс тілдерінде) беріледі. 
(Туралау – ені бойынша, қаріп – кәдімгі, қаріп өлшемі – 14).
Негізгі ұғымдар мақаланың негізгі мазмұнын көрсетуі керек; зерттеудің пәндік саласын анықтап, мақала мәтінінде кездесуі тиіс. Негізңі ұғымдар бір-бірінен үтір арқылы бөлінеді.

Әр мақалаға DOI (ДОИ) беріледі (редакция қызметі)

DOI: https://doi.org/10.32523/2789-4320-2024-1-x-x 

Түсті: 09.04.2025. Қабылданды: 20.05.2025. Онлайн қолжетімді: 30.09.2025

Негізгі бөлімде IMRAD құрылымына сәйкес кіріспе (міндетті қою, мақсаттар, тарихы), зерттеу әдістері, нәтижелер/талқылаулар, қорытынды бөлімдері бар. Олар жаңа абзацтан басталып, жартылай қалың қаріппен жазылады.
- Кіріспе мына негізгі элементтерден құралады:  
· Тақырыпты таңдаудың негіздемесі: тақырыптың немесе мәселенің өзектілігі. Тақырыпты таңдауды негіздеуде алдыңғы зерттеушілердің тәжірибесін сипаттау арқылы проблемалық жағдайдың бар екені көрсетіледі (зерттеулердің болмауы, жаңа нысанның пайда болуы және т.б.). Тақырыптың өзектілігі осы нысанды зерттеуге деген жалпы қызығушылықпен, бірақ бар сұрақтарға толық жауаптардың болмауымен анықталады. Өзектілік теориялық немесе практикалық маңыздылығымен дәлелденеді.  
· Зерттеу нысанын, пәнін, мақсаттарын, міндеттерін, әдістерін, тәсілдерін, гипотезасы мен жұмыстың маңыздылығын анықтау. Зерттеудің мақсаты – тезисті дәлелдеу, яғни зерттеу пәнін автор таңдаған қырынан көрсету.  
· Әдебиеттерге шолу (Literature review) бөлімінде зерттеу тақырыбына қатысты шетелдік авторлардың іргелі және жаңа еңбектері қамтылуы керек. Бұл еңбектер ғылыми үлес тұрғысынан, сондай-ақ зерттеудегі олқылықтар негізінде талданады. 
· Жұмысқа қатысы жоқ көптеген сілтемелердің болуы, автордың жеке жетістіктері туралы орынсыз пікірлер, автордың алдыңғы еңбектеріне сілтемелерге ЖОЛ БЕРІЛМЕЙДІ.  
- Әдіснама материалдарды және жұмыстың барысын, сондай-ақ қолданылған әдістерді толық сипаттайды. Зерттеу нысаны мен зерттеу барысында қолданылған барлық әдістер, олардың мәні және таңдалу негізі түсіндіріледі. Бұл бөлім оқырманға зерттеудің әдіснамалық артықшылықтары мен кемшіліктерін өз бетімен бағалауға және қажет болған жағдайда оны қайталауға мүмкіндік беретіндей жазылуы керек. Қолданылған ғылыми зерттеу әдістері мен олардың қолданылуы сипатталады. Зерттеу материалының сипаттамасы оның сапалық және сандық көрсеткіштерін қамтиды. Материалдың сипаттамасы – зерттеу әдістері мен қорытындыларының шынайылығын анықтайтын факторлардың бірі.  
· Бұл бөлімде мәселенің қалай зерттелгені сипатталады: бұрын жарияланған рәсімдерді қайталамай, егжей-тегжейлі ақпарат беріледі; пайдаланылған жабдық (бағдарламалық қамтамасыз ету) мен материалдар сипатталады, сондай-ақ материалдар мен әдістерді қолдану кезінде жаңашылдық енгізілуі міндетті.  
Ғылыми әдіснамада мына элементтер болуы тиіс:
- зерттеу сұрағ(тар)ы;  
- гипотеза (тезис);  
- зерттеу кезеңдері;  
- зерттеу әдістері.  
- Этикалық мәселелер
Егер зерттеуге адамдар қатысса, авторлар зерттеу тиісті мекеменің этика комитеті немесе бақылау кеңесі тарапынан мақұлданғанын нақты көрсетуі керек. Авторлар комитеттің атауын, мақұлданған күнін және этикалық рұқсаттың тіркеу нөмірін көрсетуі қажет (егер бар болса). Сонымен қатар, зерттеуге қатысқан барлық қатысушылардан ақпараттандырылған келісім алынғаны көрсетілуі тиіс. Жеке немесе құпия ақпарат жиналған жағдайда, қатысушылардың құпиялылығын қорғау шаралары нақты көрсетілуі тиіс. 
Үлгі: 
	«Зерттеу (мекеме атауы, рұқсат нөмірі: XXXX, күні: КК.АА.ЖЖЖЖ) Этика комитетімен мақұлданған. Барлық қатысушылар зерттеуге қатысар алдында жазбаша түрде ақпараттандырылған келісім берді. Респонденттердің құпиялылығы мен анонимдігі зерттеу барысында толық сақталды».




· Нәтижелер мен Талқылау - мақаланың ең маңызды бөлімдерінің бірі. Бұл бөлімде зерттеу нәтижелері талданып, алынған нәтижелер талқыланады. Зерттеу барысында алынған нәтижелерге байланысты тұжырымдар келтіріліп, негізгі мәні ашылады. Бөлімде жұмыстың нәтижелеріне талдау жүргізіліп, олар алдыңғы зерттеулермен, талдаулармен және қорытындылармен салыстырылып талқылануы тиіс.
· Кестелер мақала мәтінінің ішінде болады. Олар нөмірленіп, мәтінде оларға сілтемелер берілуі қажет. Суреттер мен графиктер стандартты форматтардың бірінде ұсынылуы тиіс: PS, PDF, TIFF, GIF, JPEG, BMP, PCX. Нүктелік суреттер 600 dpi ажыратымдылықпен орындалуы керек. Суреттерде барлық бөлшектер анық көрсетілуі тиіс.

Үлгі: 
[image: https://bullaw.enu.kz/public/site/images/admin/mceclip0-efd62f3b3580d821fdabe9793ea8c907.png]
2-сурет. Жоғары оқу орындарына қабылдау, бітіру және студенттер санының динамикасы
Ескерту: деректер негізінде құрастырылған [14]

1-кесте. Келген ел бойынша халықаралық студенттер саны [14]
	Келу елі
	2017
	2018 
	2019
	2020
	2021

	Өзбекстан
	3683
	9500
	25964
	15642
	14404

	Үндістан
	3500
	3717
	4450
	4220
	5987

	Түркменстан
	1320
	2616
	3176
	2795
	2795

	Ресей Федерациясы
	1075
	1273
	1247
	1298
	1263

	Моңғолия
	439
	565
	888
	1128
	1010

	Қытай
	1290
	1240
	807
	871
	811

	Қырғызстан
	1026
	1026
	1026
	1067
	659

	Иордания
	60
	62
	228
	515
	546

	Басқа елдер 
	1505
	1671
	1683
	1533
	1462


Ескерту: деректер негізінде құрастырылған [14]

- Қорытынды – осы кезеңдегі жұмыстың жиынтығы мен қорытындылары; автор ұсынған тұжырымның шынайылығын дәлелдеу және алынған нәтижелерді ескере отырып, ғылыми білімнің өзгеруіне қатысты автордың қорытындысы. Қорытындылар абстрактілі болмауы керек, олар зерттеудің белгілі бір ғылыми саласында алынған нәтижелерді жинақтау үшін қолданылуы тиіс және одан әрі жұмысты жалғастыру бойынша ұсыныстар мен мүмкіндіктер сипатталуы қажет.
- Алғыс айту, мүдделер қақтығысы
Қаржыландыру көздерін және басқа да үлестерді, алғыс айтылатын тұлғаларды, мүдделер қақтығысын көрсетіңіз.
- Авторлар үлесі. Бөлімде мақалаға авторлардың әрқайсысының қосқан үлесі көрсетілуі тиіс. Жұмысқа қосқан үлес – жұмыстың бір бөлігі немесе тұтас мақала осы интеллектуалдық үлессіз орындалмас еді деген мағынада түсіндіріледі. Мақала авторлары мына критерийлер бойынша үлес қосқан тұлғалар бола алады:
· жұмыстың тұжырымдамасы немесе дизайнына елеулі үлес қосу;
· деректерді жинау, нәтижелерді талдау немесе оларды интерпретациялау; 
· мәтінді жазу және/немесе оның мазмұнын сыни тұрғысынан қайта қарау;
· мақаланың соңғы нұсқасын жариялауға ұсыну;
· жұмыстың барлық аспектілері үшін жауапкершілікті мойнына алу, деректердің шынайылығы мен мақала бөліктерінің тұтастығына қатысты мәселелерді тиісті түрде зерделеп, шешу.
Мақаланы дайындауда өзге рөл атқарған тұлғалар «Алғыс айту / Благодарность / Acknowledgements» бөлімінде көрсетіле алады.
Үлгі ретінде келтірілген тұжырымдар толық емес, әрбір автордың ерекше үлесін көрсету, оның мақала жазуға қатысуын нақтылау ұсынылады. Егер авторлардың үлесі тәжірибелерді жүзеге асыруға қатысты болса, мақала түпнұсқасында тәжірибелік жұмыс әр кезеңінің атауы көрсетілуі тиіс, 

Пайдаланылған әдебиеттер тізімін рәсімдеу
Барлық мақалалар, жарияланымдар мен материалдар, басылымға жіберілген жағдайда, Сілтеменің Гарвард стилінің (Harvard style referencing) талаптарына сәйкес рәсімделген пайдаланылған әдебиеттер тізімімен бірге ұсынылуы тиіс.

Мәтін ішіндегі сілтемелер (Harvard стилі)
Мақаладағы барлық сілтемелер Гарвардтың сілтеме беру стиліне сәйкес рәсімделеді. Дөңгелек жақша ішінде автордың тегі және жарияланған жылы, қажет болған жағдайда – бет нөмірі көрсетіледі:
· парафраз жасағанда: (Ахметжанова, 2016)
· сөзбе-сөз дәйексөз келтіріп, бет нөмірін көрсеткенде: (Ахметжанова, 2016, б. 15)
· автор мәтіннің өзінде аталған жағдайда: Ахметжанова (2016, б. 15) пікірінше, …
· бірнеше авторы бар еңбекке сілтеме жасағанда: (Tsinidou, Gerogiannis & Fitsilis, 2010).

